Shahram Gʻiyosov
Shahram Jamshedovich Gʻiyosov — oʻzbekistonlik professional bokschi. 2016-yilgi Rio-de-Janeyrodagi Olimpiadaning kumush medali sovrindori. 2017-yilgi 69 kg gacha vaznda havaskorlar oʻrtasida jahon chempioni va Osiyo chempioni. 2017-yilgi Osiyoning eng yaxshi bokschisi (havaskorlar oʻrtasida). „O‘zbekiston iftixori“ faxriy unvoni sohibi. 2019-yilning aprel oyida Shaxram professional bokschi sifatida super yengil vaznda (63,5 kg gacha) WBA International chempionlik kamarini qo‘lga kiritdi.